keiner
Material: papyrus
Place: unbekannt
Categories: Brief (privat)
Chairemon an seinen Sohn Dioskoros
ein Haufen Aufträge (Erledigungen)
sehr viele Imperative
Χαιρήμων Διοσκόρῳ τῷ υἱῶι χαίρειν. 
περὶ ὧν ἔγραψας μελήσει μοι καὶ ἐγὼ δὲ σὲ ἐρω
τῶ πάντα τὰ μετέωρα ἀπαλλάξαι καὶ μὴ πά
λιν σεαυτῷ μετέωρα καταλείπε[ι]ν αἰσθόμε 
τὴν τοῦ καιροῦ πικρίαν· ἀπάλλαξον οὖν σεαυ
τὸν ἀπὸ παντὸς μετεώρου, ἵνα ἤδη ποτὲ 
ἀμέριμνος γένῃ καὶ τὰ ἐμὰ μετεωρίδια ἤδη πο
τὲ τύχην σχῆι περὶ τῶν γλυκειδίων με
λησάτω σοι αἰσθομένῳ, ὅτι τρυγίᾳ χρῶμαι 
ὅρα οὖν, μὴ ἀμελήσῃς πολλάκις ὑπʼ ἐμοῦ περὶ 
τ[ο]ύτου παρακληθ[ε]ὶς καὶ εἰδὼς τὴν ἀνάγκην, 
καὶ Διονυσίῳ σύντυχε περὶ τοῦ κοφίνου τῆς 
σταφυλῆς καὶ πέρας λαβέτω ὑποδείξας 
αὐτῷ π[ε]ρὶ ἐνοικίου κοφίνων καὶ τειμῆς σαρ
γανῶν καὶ περὶ Ἡρακλᾶτος μελησάτω σοι, 
ὁμοίως δὲ καὶ περὶ τῶν τοῦ Πτολλάρου αἰσ
θομένωι, ὅτι καὶ σοὶ τοῦτο ἀνήκει καὶ συμφέ
ρει Σισοίτι καὶ  ἐνετειλάμην· παρακλη
θεὶς δὲ σύντυχε Γεμεινᾶτι καὶ ἐπίγνωθι 
περὶ τοῦ ἡμιαρουρίου Σουηροῦτος, ἵνα παραγρά
φῃς καὶ τ[ο]ῦτο οὖν μοι παράσχου, ἵνα εἰδῶ, ὅτι 
με φιλεῖς π[ε]ρὶ τῶν ὀξειδίων περισσὸν ποιήσω 
ἔτι σοι περὶ τούτου ἐντελλόμενος · ταξάσθω 
σοι ὁ Ἡρακλᾶς ἡμέραν καὶ παρὰ Ἰσιδώρου γνῶθι 
[π]ερ[ὶ] τῶν ἄλλων οἶδα γὰρ ὅτι, ἐὰν θέλῃς, πάντα 
περαιωθήσεται· περὶ πάντων οὖν μελησάτω σοι, 
πολλακι δέ σοι γράψωι περὶ τῶν αὐτῶν, ἵνα μὴ 
ἀμελήσῃς· τάχειον δὲ καὶ σὺ παραγενοῦ, ἐπὶ τὸ 
τῶν .  τὰ παιδία σου 
ἔρρωται· ἀσπάζου Φαβοῦλλον τὸν ἀδελφόν σου. 
ἔρρωσό μοι, γλυκύτατε, καὶ τὰ ὀξείδιά 
μοι κόμισον.
Διοσκόρωι τῶι υἱῶι.